يا استاذ غازى فكرة النحت اللى حضرتك معترض عليها ف الغندور دى احسن من انه يخبى مصادره ولما حد يشوف المعلومات دى ف مكان تانى يقول عليه حرامى ! ... وف اغلب فديوهاته مش بيدخل الفلسفة اوى هو مجرد بيقول احداث واكتشافات حصلت..يعنى مش بيجيب حاجات جديدة تحير وكدا :-) Noran Nasser
بالنسبة للنحت : فهو أنا دا اللي قلته بالظبط على فكرة ، أنه نحيت ، ماقلتش أنه حرامي ، بس تكرار الأفكار دليل على السلق ، ودا اللي عاوز أقوله ، وفي الآخر قلت عادي ماحصلش حاجة بس الناس ما تعاملهوش أنه وااااو يعني ، لأنه نحيت.  أما بالنسبة للفلسفة : لأ ، بيدخلها في كل فيديو تقريبًا ، بس حضرتك اللي مش بتاخدي بالك لأنك مش عارفة كويس إيه هي الفلسفة وإيه هو العلم هنا؟  فعشان كده قلت في الآخر : لو مش عارفة الصح من الغلط ، ما تتفرجيش.  حلقة نصك الملحد فيها كلام فلسفي عن الإرادة الحرة والجبر وعن أصالة الأفكار في العقل البشري ، وإنتي مخدتيش بالك من أي حاجة ، ليه؟ ، لأنه بيهزر :)  حلقة نهاية الموت ، فيها كلام فلسفي عن الخلود وعن الاستنساخ ، خدتي بالك؟ ، لأ حلقة أنت جامد ، مليانة بالتفسير التطوري ، والنظريات التي تستبدل الخالق في المجتمع العلمي ، خدتي بالك منها؟ ، لأ حلقة البوس : كلها أصلًا معمولة على أساس التفسير التطوري للحب ومقارنتنا بالقردة والبتاع ، خدتي بالك؟ لأ  حلقة ليه محدش مهتم بينا : كلها مبنية على الأساس التالي : الإنسان كائن يفكر بعقلانية كاملة ، ودا فرض فلسفي تم الاستغناء عنه من العلوم الاجتماعية بقاله 60 سنة! ، خدتي بالك برضه؟ ، لأ سبوع الأسبوع : كلها مبنية على أن مفيش معايير أصلًا واحنا اللي اخترعنا الأسابيع والبتاع ، مع أن عندنا في "القرآن" عكس الكلام دا نصًا ، ومش هأقولك فين ، دوري إنتي :)  تحت الهدوم : كلها قائمة على التفسير التطوري لوجود الهدوم ، بينما إحنا عندنا في القرآن برضه عكس كده :) ، دوري عليها برضه :) عرفتي يا أفندم؟ ، الراجل كل حلقاته محقونة بالافتراضات الفلسفية ، مش أغلبها مفيهاش ولا حاجة ، وهذه الافتراضات منها المخالف للدين منها والمعارض ، والناس مش بتاخد بالها ، أنا معنديش مشكلة مع شخصه ، بس عندي مشكلة مع أن حد يدافع عنه وهو مش فاهم إيه اللي بيحصل :)